Cuneiform Tablet POAT 8 (L29 561)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da ú-ṣú-ur-ša-a-šùr ù i-dí-sú-en₆ qí-bi₄-ma um-ma ì-lí-a-lúm-ma 2.5 ma-na KÙ.BABBAR ṣa-ru-pu-um 10.16666 GÍN KÙ.GI pá-ša-lúm ša áb-ni-šu ku-nu-ki-a i-dí-a-šur kà-ṣa-ar a-al-DU₁₀ ub-lá-ku-nu-tí 12.83333 ma-na 7 GÍN KÙ.BABBAR ṣa-ru-pá-am 0.33333 ma-na 7 GÍN KÙ.GI ku-nu-ki ša kur-ub-IŠTAR ù a-mur-IŠTAR be-lúm-ba-ni ub-lá-ku-nu-tí 5 ma-na KÙ.BABBAR ṣa-ru-pá-am ku-nu-ki-a a-šùr-ta-ak-lá-ku DUMU a-bu-ša-lim na-áš-a-ku-nu-tí ŠU.NÍGIN 20.33333 ma-na 7 GÍN KÙ.BABBAR 10.5 ma-na 7.16666 GÍN KÙ.GI i-li-kà-ku-nu-tí ŠÀ.BA 15.5 ma-na KÙ.BABBAR a-na pu-šu-ke-en₆ šu-uq-lá-ma ṭup-pì li-dí-na-ku-nu-tí ší-tí KÙ.BABBAR ù KÙ.GI a-na a-šùr-na-da di-na-ma a-na lu-qú-tí-šu le-ku-ul a-na ṣé-er KÙ.BABBAR pá-ni-im ù té-er-ta-ku-nu li-li-kam 9 GÚ URUDU SIG₅ 5 ma-na 6 GÍN KÙ.BABBAR ṣa-ru-pu-um a-na ú-ṣú-ur-ša-a-šùr ù i-dí-sú-en₆ i-dí-a-šùr en-nam-be-lúm ù i-šar-be-lúm iš-tù da-áš-e ú-šé-bi₄-lá-ku-nu-tí ŠÀ.BA 10 ma-na KÙ.BABBAR a-na šu-be-lim i-ší-qí-il₅ 35 maš-ki 18 {TÚG}pì-ri-kà-ni i-dí-a-šùr ù en-nam-be-lúm a-na ša ki-ma i-a-tí i-dí-nu ṭup-pá-am na-áš-pá-ar-tám ú-lá ub-lu-nim um-ma i-dí-a-šùr-ma lá-pá-tám lá i-mu-ú a-ba-ú-a a-tù-nu URUDU-i ma-lá ta-ad-nu ší-im maš-ki ù pí-ri-kà-ni ma-lá it-bu-lu-ni ší-tí KÙ.BABBAR ma-lá i-ší-ta-ni té-er-ta-ku-nu a-na tù-ur-ḫu-mì-it li-li-kam 20 ma-na URUDU SIG₅ a-na i-dí-a-šùr a-na be-a-lim a-dí ú ma-lá URUDU ba-lúm té-er-tí-a i-dí-sú-en₆ a-na i-dí-a-šur a-na ší-a-ma-tim a-na ḫu-ra-ma iš-pu-ru i-ma-lá i-dí-nu-šu-ni ù be-ú-lá-tí-šu e-lá 1 GÚ 1 ma-na URUDU ṣa-ḫi-ri-im ù 1 {TÚG}pì-ri-kà-nim mì-ma a-na ša ki-ma i-a-tí ú-lá i-dí-in i-dí-a-šùr iš-tí-a ú-lá i-na-me-er a-ma-kam lu-ba-li-ṭá-ku-nu-tí a-na i-dí-sú-en₆ qí-bi₄-ma a-šùr lu i-de₈ i-na ṣé-er ša pá-ni-tim tù-uš-ta-áb-ri-am mì-šu-um URUDU a-na i-dí-a-šur tù-šé-er ù URUDU tù-ma-li-ḫa šu-IŠTAR i-na kà-ni-iš a-ta a-na tí-mì-il₅-ki-a té-tí-iq-ma <gap> tap-pá-ú-šu i-dí-nu-ni-ku-ma a-wi-lam tù-ta-šé-er-ma KÙ.BABBAR ṭù-ur-dí eq-lam im-<big_gap>-ma a-lá LÚ ta-áš-ku-na-ni